வழிபாட்டுத் தலமாக விளங்கும் பஹு கோட்டை, ஜம்மு நகரிலிருந்து 5 கி.மீ. தொலைவில் பாறை முகமாக உள்ளது, இது தாவி நதியின் இடது கரையோரம் இருக்கிறது. ஜம்மு நகரில் உள்ள மிக பழமையான மற்றும் பெரிய கோட்டை இது. 300 ஆண்டுகளுக்கு முன்னர் ராஜா பஹுலோச்சன் கட்டிய இந்த கோட்டையை, டோக்ரா அரசர்கள் மேலும் அழகூட்டினர்கள். கோட்டையின் உள்ளே, காளி கோவில் ஒன்று உள்ளது, இதனை ஜம்முவின் தலையாய கடவுளாக வணங்கி "பாவே வாலி மாதா", என்று போற்றுகின்றனர். ஒவ்வொரு செவ்வாய்க் கிழமை மற்றும் ஞாயிற்றுக் கிழமைகளில் பக்தர்கள் கோவிலில் ஒன்று கூடி கோவிலையும் "தாவி நதியையும் வணங்குகின்றனர்". இன்று அக்கோட்டையின் மொட்டை மாடி சுற்றிலும் அழகிய பூங்கா அமைக்கபட்டு, அந்நகர மக்களுக்கு விருப்பமான சுற்றுலா தலமாக இருக்கிறது.

தாவி நதிக்கரையோரம் இருக்கும் "பாக்-இ-பஹு" ஒரு முகலாய காலத்து பிரபலமான பூங்காவாகும். இங்கிருந்து பழைய நகரையும் தாவி நதியையும் அருமையாக ரசிக்கலாம். பார்க்க மிகவம் அழகானது. பூங்காவின் ஒரு புறத்தில் சிறிய உணவு விடுதி உள்ளது. 

பஹு கோட்டை யின் பின்னால் இருக்கும் புறவழி சாலையில், நகரின் கட்டுப்பாட்டில் இருக்கும் காட்டு பகுதியை சுற்றி பழைமையான மகாமாயா கோவில் தாவி நதியை நோக்கி இருக்கிறது. ஏக்கர் கணக்கில் மரங்களால் சூழ்ந்த இந்த பூங்காவிலிருந்து நகரின் அழகை மேலும் ரசிக்கலாம்.

வெளிநாடுகளில் இருந்து வந்த எதிரிகளிடமிருந்து, தங்களை காத்துக்கொள்ள பதினான்கு நூற்றாண்டுகளுக்கு முன்னர் உயிரை துறந்த, டோக்ரா வழி மகாமாயாவின் நினைவில் கட்டிய காளி கோவில் பஹு கோட்டைக்கு எதிரேயும் தாவி நதியை நோக்கியும் உள்ளது. 1822 ஆம் ஆண்டு, மகாராஜா குலாப் சிங் முடி சூடிய உடன் தற்பொழுது இருக்கும் பாவே வாலி நாதாவின் கோவில் கட்டப்பட்டது. இது மகாகாளியின் கோவிலாகும், இவரை மாதா வைஷ்னோ தேவியை அடுத்த சக்தி வாய்ந்த தெய்வமாக மக்கள் நினைத்து வணங்குகின்றனர்.

பஹு கோட்டை
புர்மண்டல்
நவராத்திரி பண்டிகை (செப்டம்பர்-அக்டோபர்)
நந்தினி விலங்குகள் சரணாலயம்